Meer as 10 000 kalkoene sal oor voëlgriep geslag word | Maroela Media
Argieffoto (Foto: Gerhard G/Pixabay)
Meer as 10 000 kalkoene sal op 'n plaas in Engeland geslag word ná voëlgriep deur die departement van omgewingsake, voedsel en landelike sake bevestig is.
Die voëlgriep is onder 10 500 kalkoene geïdentifiseer op 'n plaas in die noorde van Engeland, het die departement gesê. Alle kalkoene sal geslag word in 'n poging om verspreiding van die siekte te voorkom.
Engeland se departement van openbare gesondheid het gesê die risiko is baie laag vir openbare gesondheid. "Voëlgriep is op 'n handelsplaas naby Northallerton, North Yorkshire bevestig," het Christine Middlemiss, hoof- veeartsenybeampte, gesê. "Volgens die Voedselstandaardeagentskap hou voëlgriep ook 'n baie lae voedselveiligheidsrisiko in vir verbruikers in die Verenigde Koninkryk."
'Het jy geweet?'
In die VSA word daar 'n geskatte 46 miljoen kalkoene verorber net op die Dankseggingsdag (Thanksgiving).
Hopelik word die karkasse geeet en nie weggegooi nie. In Denemarke het hulle weer pelsdiertjies uitgeroei vir nog 'n soort griep. Ons vorige minister van gesondheid het die suikerbedryf geruineer met 'n suikerbelasting om obesiteit te beveg en ons verdoem tot koeldrank met kunsmatige versoeter. Wimpy se strooitjies smaak soos toiletpapier ter wille van die "recycling" afgod. Allerhande bevliegings van die owerhede.